open-index/open-wikipedia-markdown huggingface dataset:
Այ թե զույգ է

**«Այ թե զույգ է»** (), ամերիկացի ռեժիսոր Ջոնաթան Լիվայնի ռոմանտիկ կատակերգությունը։ Գլխավոր դերերում հանդես են եկել Սեթ Ռոգենը և Շարլիզ Թերոնը։

## Սյուժե
Ֆիլմը պատմում է անհաջողակ լրագրող Ֆրեդ Ֆլարսկիի մասին։ Նա մանկուց սիրահարված է իր դայակին, որը դարձել է աշխարհում ամենաազդեցիկ կանանցից մեկը։ Լրագրողը վերջապես որոշում է կայացնել կատարել առաջին քայլը։

## Դերասանական կազմ

* Սեթ Ռոգեն՝ Ֆրեդ Ֆլարսկի
* Շարլիզ Թերոն՝ Շարլոտա Ֆիլդ
* Օ'Շի Ջեքսոն կրտսեր՝ Լենս
* Էնդի Սերքիս՝ Փարքեր Ուեմբլի
* Ջուն Դայան Ռաֆայել՝ Մեգի Միլիկին
* Բոբ Օդենքըրք՝ նախագահ Չեմբերս
* Ալեքսանդր Սկարսգորդ՝ Ջեյմս Ստրուարդ 
* Ռավի Պատել՝ Թոմ
* Փաք Ռենդալ՝ պետ Ֆլարսկի
* Թրիստան Դ. Լալա՝ գործակալ Մ
* Ջեյմս Սաիտո՝ նախարար Կիշիդո
* Ռենդի Օրտոն՝ Ջիմի Պ.
* Լիզա Կուդրոու՝ Քեթրին
* Կուրտ Բրաունոլեր՝ վարող #1
* Պոլ Շիր՝ վարող #2
* Կլաուդիա Օ’Դոերտի՝ վարող #3
* Boyz II Men՝ ինքն իր դերում
* Lil Yachty՝ ինքն իր դերում 

## Քննադատություն
Ֆիլմը ստացել է դրական արձագանքներ կինոքննադատների կողմից։ Rotten Tomatoes կայքում ֆիլմն ունի 81% վարկանիշ, 267 գրախոսության հիման վրա՝ 10-ից 7,07 միջին միավորով։ Metacritic կայքում ֆիլմն ունի 100 հնարավորից 67 գնահատական՝ 45 քննադատների գրախոսությունների հիման վրա, որը համապատասխանում է «ընդհանուր առմամբ դրական արձագանքներ» կարգավիճակին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2019 ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում 1991 թվականին
Կատեգորիա:Ֆիլմեր, որոնց գործողությունները տեղի են ունենում 2019 թվականին
Կատեգորիա:Ֆիլմեր, որոնց գործողությունները տեղի են ունենում 2021 թվականին
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Լամբերտո դալլա Կոստա

**Լամբերտո դալլա Կոստա** (, ), իտալացի բոբսլեյիստ, օդաչու, հանդես է եկել Իտալիայի ազգային հավաքականում՝ 1950-ական թվականների վերջերին։ 1956 թվականին  Կորտինա-դ’Ամպեցոյում կայացած Ձմեռային օլիմպիական խաղերի հաղթող։

## Կենսագրություն
Լամբերտո դալլա Կոստան ծնվել է 1920 թվականի ապրիլի 14-ին Վենետիկի մարզի Կրեսպանո դել Գրապպա համայնքում։ Մասնագիտությամբ լինելով ռազմական ավիացիայի օդաչու՝ բավականին քիչ ժամանակ է տրամադրել սպորտին՝ մասնակցելով միայն այն մրցումներին, որոնք անցկացվել են Կորտինա-դ’Ամպեցցոյի տնային ուղու վրա, և այն դեպքում, երբ ունեցել է ազատ ժամանակ։ Այս քաղաքը՝ որպես հաջորդ Օլիմպիական խաղերի անցկացման վայր նշանակվելուց հետո սկսել է շատ աշխատել՝ մտադիրվելով մասնակցել դրան և անպայման հաղթել։ Արդյունքում նույնպես օդաչու Ջակոմո Կոնտիի հետ արժանացել է ոսկե մեդալի երկու հոգուց բաղկացած անձնակազմերի շարքում՝ գերազանցելով ապագայում լեգենդար օդաչու դարձած իր հայրենակցին՝ Էուջենիո Մոնտիին։

Աշխարհի առաջնություններում լավագույն արդյունքը ցույց է տվել 1957 թվականին, երբ շվեյցարական Սանկտ Մորիցի մրցատարածությունում վերջնագծին է հասել չորրորդը։ Այդ մրցություներից կարճ ժամանակ անց որոշում կայացրել ավարտել պրոֆեսիոնալ մարզիկի կարիերան՝ իր տեղը զիջելով երիտասարդ իտալացի բոբսլեյիստներին։ Մասնակցել է Կերվինիայում բոբսլեյ-սահնակային ուղու բացման հանդիսավոր արարողությանը, իսկ 1965 թվականին արժանացել է պատվավոր ոսկե մեդալի Իտալիայի ազգային օլիմպիական կոմիտեի կողմից։ Մահացել է 1982 թվականի հոկտեմբերի 29-ին Լոմբարդիա նահանգի Բերգամո քաղաքում։

## Ծանոթագրություններ

## Արտաքին հղումներ
* Աշխարհի առաջնությունների մրցանակակիրների ցանկը FIBT կայքում 
* Լամբերտո Դալլա Կոստա   – օլիմպիական ելույթների արդյունքները *sports-reference.com* կայքում

Կատեգորիա:Իտալացի օդաչուներ
Կատեգորիա:Իտալացի բոբսլեյիստներ
Օգե Վեստոլ

**Օգե Վեստոլ ** (, ), նորվեգացի շախմատիստ, ազգային վարպետ։ 1949 թվականի Նորվեգիայի չեմպիոն։ Նորվեգիայի առաջնությունների վեցակի արծաթե մեդալակիր։ Հյուսիսային երկրների մրցաշարերի երկակի բրոնզե մեդալակիր։ Նորվեգիայի ազգային հավաքականի կազմում մասնակցել է մի քանի շախմատային օլիմպիադաների։

## Կենսագրություն
Ծնվել է Արենդալում։ Մանկությունն անցկացրել է Կուլբոտում։ 1932 թվականին ընդունվել է շախմատի տեղական ակումբ։ Առաջին մարզիչը  եղել է Գեորգ Քրիստիանսենը՝ Կուլբոտի շախմատի ակումբի չեմպիոնը և Օգե Վեստոլի ավագի (շախմատիստի հոր) գործընկերը։ Գեորգ Քրիստիանսենի թոռը՝ Բերգե Էստենստադը, հետագայում դարձել է Նորվեգիայի բազմակի չեմպիոն։

1934 թվականից Օգե Վեստոլը եղել է *Oslo Schakselskap* շախմատային ակումբի անդամ։

Վեստոլը արագ առաջընթաց է կատարել և դեռևս դպրոցական տարիներին կարողացել է հաղթել Նորվեգիայի առաջնության 2-րդ դիվիզիոնում։ Մեկ տարի անց նա դարձել է հյուսիսային երկրների առաջնության լրացուցիչ մրցույթի արծաթե մեդալակիր։

Գերմանական զորքերի կողմից Նորվեգիայի օկուպացիայի ժամանակ չի մասնակցել մրցաշարերին։ Շախմատային ասպարեզ վերադարձել է 1945 թվականին։ Երկար տարիներ համարվել է երկրորդ ամենաուժեղ նորվեգացի շախմատիստը Օլաֆ Բարդայից հետո։

Ութ տարի ընդգրկվել է Նորվեգիայի օլիմպիական հավաքականի կազմում։ Լավագույն արդյունքներն օլիմպիադաների ժամանակ ցույց է տվել 1954 և 1958 թվականներին։ 1954 թվականին նախնական փուլում հաղթել է Սվետոզար Գլիգորիչին և Բենտ Լարսենին։ 1958 թվականին նրան չի հերիքել ընդամենը կես միավոր, որպեսզի լարացնի միջազգային վարպետի չափանիշները (վերջնական խաղում ոչ ոքի է խաղացել Ս․ Ռեշևսկու հետ)։

## Մարզական արդյունքներ

## Ծանոթագրություններ

## Գրականություն
* *Norsk Sjakkblad* nr. 6, 2002, side 23-25, Intervju ved Øystein Brekke
* Bergens Schakklub si heimeside (sjå 03.04.2008 med nekrolog av Øystein Brekke)
* Øystein Brekke: Norges Sjakkforbund 75 år, Norges Sjakkforbund, 1989 ISBN 82-991916-0-2
* Øystein Brekke: Nordisk sjakk i 100 år, Norsk sjakkforlag, 1999 ISBN 82-90779-03-8

Կատեգորիա:Նորվեգացի շախմատիստներ
Կատեգորիա:Շախմատային օլիմպիադաների մասնակիցներ
Թեմուր Շահնազարյան

**Թեմուր Նորիկի Շահնազարյան** (), Հայաստանի զինված ուժերի կապի զորքերի պետ-կապի և ավտոմատացված կառավարման համակարգերի վարչության նախկին պետ։Հայաստանի զինված ուժերի գլխավոր շտաբի օպերատիվ գլխավոր վարչության պետ - զինված ուժերի գլխավոր շտաբի պետի տեղակալ, գեներալ-մայոր։

## Կենսագրություն
1974-1984 թվականներին սովորել է Ազատամուտի միջնակարգ դպրոցում, 1985-1992 թվականներին՝ Երևանի պոլիտեխնիկական ինստիտուտում,
2000-2002 թվականներին՝ ՌԴ համազորային ակադեմիայում, 2013-2014 թվականներին՝ ՌԴ ԶՈՒ գլխավոր շտաբի ռազմական ակադեմիայում։ 1985-1987 թվականներին ծառայել է ԽՍՀՄ զինված ուժերում։ 1991 թվականից մասնակցել է մարտական գործողություններին։

1992-2016 թվականներին Թեմուր Շահնազարյանը Հայաստանի զինված ուժերի համակարգում զբաղեցրել է տարբեր ղեկավար պաշտոններ։ 2016 թվականի մայիսին Հայաստանի նախագահի հրամանագրով նշանակվել է Հայաստանի զինված ուժերի կապի զորքերի պետ-կապի և ԱԿՀ վարչության պետ։ 2024 թվականի փետրվարի 14-ին նշանակվել է ՀՀ ԶՈՒ ԳՇ օպերատիվ գլխավոր վարչության պետ - ԶՈՒ ԳՇ պետի տեղակալ։

## Պարգևներ
* Արիության մեդալ
* «Հայրենիքին մատուցած ծառայությունների համար» II աստիճանի մեդալ
* ՀՀ զինված ուժերի «Ծովակալ Հ. Ս. Իսակով» մեդալ
* ՀՀ զինված ուժերի «Մարշալ Բաղրամյան» մեդալ
* ՀՀ զինված ուժերի «Դրաստամատ Կանայան» մեդալ
* ՀՀ զինված ուժերի «Անդրանիկ Օզանյան» մեդալ
* ՀՀ զինված ուժերի «Վազգեն Սարգսյան» մեդալ
* «Մարտական ծառայության» մեդալ
* ՀՀ զինված ուժերի «Գարեգին Նժդեհ» մեդալ
* ՀՀ զինված ուժերի «Անբասիր ծառայության համար» I աստիճանի մեդալ
* ՀՀ զինված ուժերի «Անբասիր ծառայության համար» II աստիճանի մեդալ
* ՀՀ զինված ուժերի «Անբասիր ծառայության համար» III աստիճանի մեդալ
* ՀՀ զինված ուժերի «Անբասիր ծառայության համար» IV աստիճանի մեդալ

## Ծանոթագրություններ

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:Արիության մեդալակիրներ
Կատեգորիա:ՀՀ զինված ուժերի գեներալ-մայորներ
Կատեգորիա:Մարտական ծառայության մեդալակիրներ
Տոլեդո կամուրջ

**Պուենտե-դե-Տոլեդո** (), կամուրջ Մադրիդում, Տոլեդո փողոցի մի մաս։

Տոլեդո կամուրջը կառուցվել է Մանսանարես գետի վրա 1718-1732 թթ. բարոկկո ոճով, ըստ ճարտարապետ Պեդրո Րիբերոյի կազմած նախագծի, 1680 թ. ջրհեղեղից ավերված կամուրջի փոխարեն։

Պուենտե-դե-Տոլեդո կամուրջը իրենից ներկայացնում է 4,95 լայնութամբ գրանիտե հետիոտնային կամուրջ, որտեղ տրանսպորտային յուրաքանչյուր միջոցի մուտքն արգելվում է։ Կամուրջը ճանաչվել է որպես ճարտարապետական հուշարձան և 1956 թվականին ընդգրկվել  իսպանական մշակույթի լավագույն հուշարձանների (Bien de Interés Cultural) շարքում։

Կամրջի կենտրոնում տեղադրված են Մադրիդի հովանավոր Սուրբ Իսոդորի և Մարիա Տորիբիայի արձանները։

## Ծանոթագրություններ

մինի

Կատեգորիա:Մադրիդի կամուրջներ
Կատեգորիա:Հետիոտնային կամուրջներ
Մարիաննա Էրենստրյոմ

**Մարիաննա Էրենստրյոմ** (, ամբողջական անունը՝ *Mariana "Marianne" Maximiliana Christiana Carolina Lovisa Ehrenström*, ), շվեդ պալատական տիկին թագուհու շքախմբի կազմում, բանաստեղծուհի և նկարչուհի, դաշնակահար, մշակութային անհատականություն։ Շվեդիայի գեղարվեստի թագավորական ակադեմիայի և Շվեդիայի թագավորական երաժշտական ակադեմիայի անդամ։

## Կենսագրություն
Մարիաննա Էրենստրյոմը ծնվել է 1773 թվականի դեկտեմբերի 9-ին Ցվայբրյուկկենում, գեներալ-լեյտենանտ Իոհան Ֆրանս Պոլլետտայի և նրա կնոջ սիրողական նկարիչ Իոհաննա Ելենա ֆոն Պախելբելի (*Johanna Helena von Pachelbel*, 1750-1797) ընտանիքում։

1790-1803 թվականներին Մարիաննան ծառայել է շվեդ թագուհի Սոֆիա Մագդալենա Դանիացու մոտ որպես *hovfröken*:  Նա հայտնի էր իր կրթվածությամբ և տաղանդով, երգել սովորել է Քրիստոֆեր Կարստենի մոտ, դաշնամուր նվագել՝ կոմպոզիտոր Գեորգ Ֆոգլերի մոտ, գեղանկարչություն՝ Ժակ-Մարի դե Մոնվելի մոտ՝ դրական կարծիքներ ստանալով Կարլ Էրենսվերդից։ Մարիաննան որպես երաժիշտ և երգչուհի հանդես էր գալիս բարեգործական համերգներում, դուետով ելույթներ էր ունենում հայտնի երգիչ-երգչուհիների հետ, որոնց թվում էին Քրիստոֆեր Կարստենը և Մարգարետա Ալստրյոմերը։ 1800 թվականին նա ընտրվում է Գեղարվեստի թագավորական ակադեմիայի անդամ, իսկ 1814 թվականին՝ Երաժշտության թագավորական ակադեմիայի պատվավոր անդամ։

1803 թվականին Մարիաննա Էրենստրյոմը հեռանում է արքունիքից և ամուսնանում զինվորական, գնդապետ Նիլս Ֆրեդրիկ Էռնստրյոմի հետ։ Այս ամուսնությամբ զուտ գործնական խնդիր էր լուծվում, քանի որ Էրենստրյոմը համարվում էր ընտանիքի հին բարեկամը, իսկ Մարիանային անհրաժեշտ էր ամուսնանալ, որպեսզի պահպաներ և աջակցեր իրեն։  Հարսանիքից հետո ամուսինները Ստոկհոլմից մեկնեցին Գյոթեբորգ, որտեղ Էրենստրյոմին նշանակեցին քաղաքի պարետ։ Գյոթեբորգում Մարիաննան դարձավ քաղաքի աշխարհիկ հասարակական կյանքի նշանավոր անդամ։ 1812 թվականին նրա ամուսինն ազատվեց պաշտոնից, Մարիաննան հեռացավ նրանից և վերադարձավ Ստոկհոլմ։ 1815-1831 թվականներին Մարիաննան ղեկավարում էր կանանց դպրոցը՝ ֆինանսապես աջակցելով իրեն։ 1831 թվականին դպրոցի փակվելուց հետո  նա հիմնականում ապրում էր թոշակի հաշվին։

Մարիաննա Էրենստրյոմը հուշեր էր գրում ֆրանսերեն լեզվով։ Նրա որոշ գեղարվեստական աշխատանքներ գտնվում են Շվեդիայի ազգային թանգարանում։ Մահացել է 1867 թվականի հունվարի 4-ին, Ստոկհոլմում։

## Ծանոթագրություններ

## Գրականություն
* *Notices sur la littérature et les beaux arts en Suède* (1826)
* *Notice biographique sur monsieur de Leopold, secrétaire d'état* (1830)
* Österberg, Carin et al., Svenska kvinnor: föregångare, nyskapare (Swedish women; Predecessors, pioneers). Lund: Signum 1990. (ISBN 91-87896-03-6

## Արտաքին հղումներ
* Mariana (Marianne) Maximiliana Christiana Carolina Lovisa Ehrenström 
* Anteckningar om svenska qvinnor - Ehrenström Marianne Maximiliana Christiana Lovisa

Կատեգորիա:Շվեդ գրողներ
Կատեգորիա:Շվեդիայի ազնվականություն
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:19-րդ դարի շվեդ գրողներ
Կատեգորիա:19-րդ դարի շվեդ կին գրողներ
Կատեգորիա:Շվեդ դաշնակահարներ
Կատեգորիա:19-րդ դարի կին արվեստագետներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Շվեդ բանաստեղծուհիներ
Կատեգորիա:Շվեդ նկարչուհիներ
Կատեգորիա:Շվեդ երգչուհիներ
Գևորգ Խանիկյան

**Գևորգ Գուրգենի Խանիկյան** (), հայ տնտեսագետ։ Տնտեսագիտության դոկտոր (1990), պրոֆեսոր (1995):

## Կենսագրություն
Գևորգ Խանիկյանը ծնվել է 1937 թվականի հոկտեմբերի 30-ին, Կիսլովոդսկ (Ռուսաստան) քաղաքում։ 1959 թվականին ավարտել է Երևանի պոլիտեխնիկական ինստիտուտի մեխանիկայի ֆակուլտետը։ 1967-1982 թվականներին եղել է ԽՍՀՄ պետպլանին կից Պլանավորման և նորմատիվների գիտահետազոտական ինստիտուտի բաժանմունքի վարիչ, 1982 թվականից՝ ՀԽՍՀ ԳԱ տնտեսագիտության ինստիտուտի բաժնի վարիչ, 1999 թվականից, միաժամանակ՝ փոխտնօրեն։

Աշխատանքները վերաբերում են տնտեսության և նրա ճյուղերի արդյունավետության գնահատման, արտադրական ծախսերի կառավարման, գիտատեխնիկական առաջադիմության ու ներուժի զարգացման, գիտության և արտադրական ինտեգրման հարցերին։

## Երկեր
* Наука-производство: вопросы взаимодействия и управления / Ханикян Геворк Гургенович, Ин-т экономики, [отв. ред. Т. Ш. Торосян], Ереван, Изд-во АН АрмССР, 1988.
* Научно-техническая политика РА в период реформ, М., 1999.
* [Ханикян, Геворк (1986) Вопросы управления производственными издержками в условиях интеграции науки и производства. Լրաբեր Հասարակական Գիտությունների, No. 12 . pp. 20-29. ISSN 0320-8117](http://lraber.asj-oa.am/4662/1/1986%2D12(20).pdf) 

## Ծանոթագրություններ

Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀՊՃՀ շրջանավարտներ
Աշոտ Խաչատրյան (փիլիսոփա)

**Աշոտ Բոգդանի Խաչատրյան** (), հայ փիլիսոփա։ Փիլիսոփայական գիտությունների դոկտոր (1965), պրոֆեսոր (1966): ԽՄԿԿ անդամ (1954)։

## Կենսագրություն
Աշոտ Խաչատրյանը ծնվել է 1913 թվականի ապրիլի 12-ին Մարալյան Սարով (ԼՂՀ Մարտակերտի շրջանում) գյուղում։ 1940 թվականին ավարտել է Մոսկվայի փիլիսոփայության, գրականության և պատմության ինստիտուտը։ 1949-1964 թվականներին աշխատել է Մոսկվայի մանկավարժական ինստիտուտում, 1964 թվականից՝ հեռակա մանկավարժական ինստիտուտի փիլիսոփայության ամբիոնում (1964-1988 թվականներին՝ վարիչ)։

Աշխատանքները վերաբերում են փիլիսոփայության, հատկապես 18-19-րդ դարերի հայ փիլիսոփայության պատմության հարցերին։ Խաչատրյանի թարգմանությամբ, խմբագրությամբ և ներածականով լույս է տեսել Միքայել Նալբանդյանի փիլիսոփայական և հասարակական-քաղաքական ընտիր երկերի ժողովածու (1954, ռուսերեն)։

## Պարգևներ
* Հայրենական պատերազմի II աստիճանի շքանշան

## Երկեր
* Об эстетических взглядах М. Налбандяна, "Искусство", 1954, No 6.
* Из истории передовой обществ. филос. мысли Армении второй пол. 18 в., "Уч. зап. МГПИ", 1956, т. 95, вып. 1.
* К вопросу о ленинском этапе в развитии материалистич. диалектики, там же, 1957., т. 113, вып. 2.
* В. И. Ленин о диалектике понятий, там же, 1960, т. 162.
* Движущие силы развития об-ва, М., 1961.
* Классич. культурное наследие и коммунизм, в сб.: Об эстетич. воспитании трудящихся, вып. 2, М., 1962.
* Мировоззрение М. Л. Налбандяна, "Уч. зап. МГПИ", 1962, т. 171.
* Великий арм. просветитель-демократ Хачатур Абовян и передовая рус. культура, "ВФ", 1953, No 5.
* Об осн. этапах развития домарксистской философии, М., 1963.
* История философии в СССР, т. 2, М., 1968 (соавтор).
* Атеизм рус. революц. демократов, в сб.: Некоторые вопросы марксистско-ленинской философии, М., 1968.
* К вопросу о законе и его типах, в сб.: Некоторые вопросы марксистско-ленинской философии, ?., 1968.
* Некоторые вопросы теории и истории общественного сознания (1976).
* История армянской прогрессивной философской и общественно-политической мысли конца XVIII — середины XIX века (1973).
* История прогрессивной армянской философской и общественно-политической мысли конца 18-середины 19-века, М.-Л., 1973, 
* Ленинская теория отражения и некоторые вопросы материалистической диалектики (1971).
* Налбандян, М., 1983.

## Ծանոթագրություններ

Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Կատեգորիա:Խորհրդային պրոֆեսորներ
Կատեգորիա:Մոսկվայի փիլիսոփայության, գրականության և պատմության ինստիտուտի շրջանավարտներ
Կատեգորիա:ԽՄԿԿ անդամներ
Կատեգորիա:Ռուս փիլիսոփաներ
Կատեգորիա:Ռուս գիտնականներ
Կատեգորիա:Հայ գիտնականներ
Կատեգորիա:Հայրենական պատերազմի 2-րդ աստիճանի շքանշանակիրներ
Արապյան

**Արապյան**, հայկական ազգանուն։

## Ազգանունը կրողներ
* Գալուստ Արապյան, պատմաբան։
* Հակոբ Արապյան (1867-1910 թվականից հետո), քանդակագործ։
* Հակոբ Արապյան, բժիշկ։
* Հռիփսիմե Արապյան (1864-1938-ից հետո), հրապարակախոս։
* Ղևոնդ Արապյան (?-20-րդ դար), գրող։
* Միքիաս Ալեքսանդրի Արապյան (1876-1960), անգլագիր արձակագիր։
* Պողոս Հովհաննեսի Արապյան (1742-1835), տպագրիչ և գրաձուլիչ։
* Վռամշապուհ Արապյան (19-րդ դար-1915), զինագործ։

## Տես նաև
* Արապյաններ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Արաբերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Արարատյան

**Արարատյան**, հայկական ազգանուն։

## Ազգանունը կրողներ
* Ալեքսանդր Գեորգի Արարատյան (1897-1991), բուսաբան–բջջաբան։
* Ալեքսանդր Պետրոսի Արարատյան (1854-1884), գրող, մանկավարժ։
* Առաքել Աստվածատուրի Արարատյան (1808-1887), բանաստեղծ, մանկավարժ։
* Ասքանազ Արարատյան (19-րդ դար), թղթակից։
* Արտաշես Լևոնի Արարատյան (1927-2010), դերասան։
* Խաչիկ Հովհաննեսի Արարատյան (1912-2003), դերասան, ասմունքող։
* Մասիս Մկրտչի Արարատյան (1925), նկարիչ։
* Հարություն Աստվածատուրի Արարատյան (1774-1831), գրող։
* Սարգիս Շահնազարի Արարատյան (1884-1943), քիմիկոս, Հայաստանի առաջին հանրապետության ֆինանսների նախարար, հասարակական օգնության և ներքին գործերի նախարար։
* Ստեփանոս Արարատյան, (19-րդ դար), թղթակից։
* Քնարիկ Մկրտչի Արարատյան (1926), թղթակից։ 
* Քրիստափոր Գերասիմի Արարատյան (1876-1937), ռազմական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Տեղանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Արևշատյան

**Արևշատյան**, հայկական ազգանուն։

## Ազգանունը կրողներ
* Աննա Արևշատյան (1985), ռեժիսոր, լրագրող։
* Աննա Սենի Արևշատյան (1951), երաժշտագետ։ 
* Արևիկ Էդուարդի Արևշատյան (1957), նկարչուհի, համադրող։
* Էդուարդ Սուրենի Արևշատյան (1926-2007), ճարտարապետ։
* Լևոն Արտավազդի Արևշատյան (ծնվ․ 1938), համաճարակաբան, առողջապահության կազմակերպիչ։
* Սեն Սուրենի Արևշատյան (1928-2014), փիլիսոփա, պատմաբան։
* Սուլթանիկ Սուրենի Արևշատյան (1925-2017), ճարտարապետ։ 
* Սուրեն Ղահրամանի Արևշատյան (1896-1972), իրավաբան, մշակույթի գործիչ։
* Վարազդատ Աբրահամի Արևշատյան (1912-2007), ճարտարապետ։

## Գրական հերոսներ
* *Արևշատյան*, Ռաֆայել Արամյանի «Ռուբինյան եղբայրները» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Բեքարյան

**Բեքարյան**, հայկական ազգանուն։

## Ազգանունը կրողներ
* *Պապա Գրիգոր Բեքարյան*, Իսմայիլ և Թոֆիկ եգիպտական փոխարքաների պալատական երաժշտապետ, նվագախմբերի, երգչախմբերի հիմնադիր։ Եղել է Համբարձում Լիմոնջյանի աշակերտը։
* Վաղինակ Գրիգորի Բեքարյան (1891-1975), մանկավարժ, բանաստեղծ, արձակագիր։
* Արա Վաղինակի Բեքարյան (1913-1986), գեղանկարիչ, գրաֆիկ, մանկավարժ։
* Ցոլակ Վաղինակի Բեքարյան (1922-1980), կոմպոզիտոր, ջութակահար, մանկավարժ։
* Ծովինար Արայի Բեքարյան (1940), նկարչուհի։
* Անահիտ Բեքարյան, բանասեր։
* Սեդա Արայի Բեքարյան (1953), գեղանկարիչ, գրաֆիկ, արձակագիր։
* Կարեն Մանուկի Բեքարյան (1970), ՀՀ պետական գործիչ, մաթեմատիկոս։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Հայկական ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Արթինյան

**Արթինյան**, հայկական ազգանուն։

## Ազգանունը կրողներ
* Անահիտ Մեսրոպի Արթինյան (1916), գրող։
* Արազ Վրեժ-Արմենի Արթինյան (1974), ռեժիսոր, թղթակից։
* Արթին Պետրոսի Արթինյան (1907-2005), գրականագետ։
* Երվանդ Գալուստի Արթինյան (1918), շինարար։
* Էմիլ Արթինյան (1898-1962), մաթեմատիկոս։
* Լորի Վրեժ-Արմենի Արթինյան (1970), նոտար։
* Հովհաննես Արթինյան (1872-1951), բժիշկ, հասարակական գործիչ։
* Հովսեփ Մաթևոսի Արթինյան (20-րդ դար), խմբագիր։
* Մարի Արթինյան (20-րդ դար), թղթակից։
* Վրեժ-Արմեն Երվանդի Արթինյան (1940), խմբագիր, հրապարակագիր, ճարտարապետ։

## Տես նաև
* Հարությունյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Արիստակեսյան

**Արիստակեսյան**, հայկական ազգանուն։

## Ազգանունը կրողներ
* Ալբերտ Վրթանեսի Արիստակեսյան (1928-1979), գրականագետ։
* Ասողիկ Արիստակեսյան (1959), բանաստեղծ, խմբագիր։
* Արթուր Սարգսի Արիստակեսյան (ծնվ․ 1961), սցենարիստ, ռեժիսոր, օպերատոր։
* Էդուարդ Հովհաննեսի Արիստակեսյան (1922-1989), բռնցքամարտիկ, մարզիչ։
* Էմին Ասպետի Արիստակեսյան (1936-1996), կոմպոզիտոր։
* Վահրամ Ավագի Արիստակեսյան (1899-1987), պարուսույց-բալետմայստեր, բժիշկ։
* Եզնիկ Հակոբի Արիստակեսյան(1912-1993),Հայրենական մեծ պատերազմի մասնակից։

## Տես նաև
* Վահան Տիգրանի Դաքեսյան (1905-1982), բանաստեղծ, արձակագիր։
* Տիգրան Դաքեսյան (ծնվ․ 1937), գեղանկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Պահլավերեն հիմքով ազգանուններ
Վասավուրտ Կարքային

**Վասավուրտ Կարքային** (, ), հայ նախարար Մարզպանական Հայաստանում, Կարքայինների իշխանական տոհմից։ Վահանանց պատերազմից (481-484) հետո՝ 484 թվականին սպարապետ Վահան Մամիկոնյանի կողմից պատգամավոր է գնացել պարսկական արքունիքի ներկայացուցիչ՝ զորավար Նիխորի մոտ։

## Ծանոթագրություններ

Կատեգորիա:Հայ իշխաններ
Կատեգորիա:Կարքայիններ
Գյուղական սեր (նկար)

«**Գյուղական սեր**» (), նկար, ֆրանսիացի նկարիչ Ժյուլ Լըպաժի ('''', 1848-1884) գործերից՝ նկարված 1882 թվականին։ Այն պատկանում է Մոսկվայի՝ Պուշկինի անվան կերպարվեստի թանգարանին։ Գտնվում է 19-րդ և 20-րդ դարերի եվրոպական և ամերիկյան երկրների պատկերասրահում։ Նկարի չափը՝ 194 × 180 սմ (ըստ այլ տվյալների՝ 199.7 × 189 սմ):

## Պատմություն
Նկարը ձեռք է բերել Սերգեյ Տրետյակովը 1885 թվականին՝ Ժյուլ Լըպաժի մահվանից հետո ցուցադրված նկարների վաճառքի ժամանակ, որը տեղի է ունեցել Փարիզի Ժորժ Պետիի պատկերասրահում (): Նկարի հանդեպ հետաքրքրություն է ցուցաբերել նաև Լյուքսեմբուրգի թանգարանը։ Լըպաժի երկու նկարներից մեկը պետք է ընտրվեր, և նրանք ընտրեցին «Հունձք» նկարը (այն հետագայում փոխանցվում է Լուվրին և այժմ գտնվում է Օրսե թանգարանում)։

Այսպիսով, «Գյուղական սեր» նկարը ձեռք է բերում Սերգեյ Տրետյակովը, և այն դառնում է նրա հավաքածուի ամենահայտնի նկարներից մեկը։

Նկարը փոխանցվում է Արևմտյան նոր արվեստի պետական թանգարանին։

## Նկարագրություն
Նկարում պատկերված են ցանկապատի հակառակ կողմում, սակայն իրար կողքի կանգնած երիտասարդ տղա և գյուղացու հագուստով մի աղջիկ։ Աղջիկը թիկունքով է կանգնած, դեմքը չի երևում։ Նա հագել է երկար կիսաշրջազգեստ, մազերը երկու հյուս է արված։ Ցանկապատի վրա նրա գլխաշորն է։ Երիտասարդ տղան դեմքով դեպի դիտողն է, խոնարհված է քիչ առաջ, որպեսզի հավասար լինի աղջկան։ Հագել է սպիտակ վերնաշապիկ և պաշտպանիչ գոգնոցով տաբատ։ Կարծես թե շփոթված է, խոսում է իր սիրո մասին։ Հետևում երևում են տներ և եկեղեցու գմբեթ։ Նրանցից քիչ հեռու երևում են աշխատող կանայք։

1973 թվականին ԽՍՀՄ կապի նախարարությունը  թողարկել է այս նկարով փոստային նամականիշ, որն արժեցել է 16 կոպեկ (№ 4305 ԽՍՀՄ փոստային նամականիշների կատալոգ).

## Կարծիքներ
Լ. Տոլստոյին ուղարկված նամակներում նկարիչ Միխայիլ Նեստերովը գրել է.

Երեկոյան խոսակցությունն ընդհանուր դարձավ, և բոլորին զարմացրեց իմ կարծիքը Լըպաժի «Գյուղական սեր» նկարի հանդեպ։ Իմ կարծիքով «Գյուղական սեր» նկարը զգացմունքների մաքրության, սիրո և պարզության մասին է և կարծես տաճարում լինի; Իր խորքայնությամբ այն ավելի շատ ռուսական է, քան ֆրանսիական։ Ժյուլ Լըպաժի պոետիկ  լեզուն արտահայտում է երկու սիրող, սրտառուչ մարդկանց ամենապարզ մտքերը:«Գյուղական սեր» նկարը բարձր է գնահատել նաև նկարիչ Վալենտին Սերովը, ինչպես գրել է արվեստաբան Անդրեյ Տոլստոյը,

Լըպաժի ստեղծագործական ժառանգությունը վերաբերում էր նաև այլ կողմնորոշում ունեցող ռուս նկարիչներին, որոնք ներկայացնում էին որպես ռուսական նկարչության պատմության հաջորդ սերունդը։ Նեստերովի խոսքերով, Վալենտին Սերովը հաճախ ասում էր. «Ամեն կիրակի ես գնում եմ այնտեղ՝ «Գյուղական սեր» նկարը դիտելու»։ Նեստերովն ավելացում է. «Բայց Սերովը գիտեր, թե ինչ պետք է դիտել»:Նկարը մեծ տպավորություն է թողել նաև արվեստագետ Վիկտոր Բորիսով-Մուսատովի վրա, ներկայացրել է իր նկարի ջերմ մթնոլորտը և հնչյունների հարստությունը։ Նա նույնիսկ նման տողերով բանաստեղծություն է գրել:

Որքա՞ն ժամանակ է իմ իդեալը եղել

Մեր ուսուցիչը՝ Կոնովալովը։

Նա այցելեց Տրետյակովի պատկերասրահը,

Երազներում միշտ  Ժյուլ Լըպաժը ...

## Տես նաև
* Սերգեյ Միխայլովիչ Տրետյակովի նկարների հավաքածու

## Ծանոթագրություններ

Կատեգորիա:1882 նկարներ
Կատեգորիա:Ժյուլ Բաստիեն Լըպաժի նկարներ
Կատեգորիա:Մոսկվայի Պուշկինի անվան կերպարվեստի թանգարանի նկարներ
Կատեգորիա:Նկարներ այբբենական կարգով
Մոդրիչա

thumb|290px|Մոդրիչա քաղաքի նախագիծը

**Մոդրիչա** (, , ), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Դոբոյ շրջանում։ Համանուն համայնքի վարչկենտրոնը։

## Բնակչություն
Համայնքի բնակչության էթնիկական կազմը՝

Ըստ 2013 թվականի մարդահամարի տվյալների՝ քաղաքի բնակչությունը կազմում է 10&nbsp;137 մարդ։

## Կլիմա
Ըստ աշխարհագրական դիրքի Մոդրիչա համայնքի կլիման դասակարգվում է որպես բարեխառն մայրցամաքային։ Տարեկան միջին ջերմաստիճանը կազմում է 12,5&nbsp;°C, իսկ տեղումների տարեկան քանակը՝ 850 մմ։ Տարվա ընթացքում միջինում 170 ամպոտ, 80 արևոտ և այլ օրեր։

## Ծանոթագրություններ

Կատեգորիա:Բոսնիա և Հերցեգովինայի քաղաքներ
Պալե

**Պալե** (, , ), քաղաք Բոսնիա և Հերցեգովինայի Սերբական Հանրապետություն վարչական կազմավորումում։ Տեղակայված է Բոսնիա և Հերցեգովինայի մայրաքաղաք Սարաևոյից 10 կմ հարավ-արևելք։ Համանուն համայնքի վարչական կետնրոնն է։ Լեռնադահուկային հանգստավայր։

## Պատմություն
Պալեն բոսնիական պատերազմի ժամանակ հայտնի է եղել՝ որպես Սերբական Հանրապետության մայրաքաղաք։ Սերբական Հանրապետության սահմանադրության համաձայն՝ Սարաևոն համարվում է այդ հանրապետության մայրաքաղաք, որը, իր հերթին, Դեյոթյան համաձայնագրի համաձայն՝ համարվում է Բոսնիա և Հերցեգովինայի Դաշնության մասը։ Այժմ մայրաքաղաքը փաստացի կերպով տեղափոխվել է Բանյա Լուկա քաղաք։

Պալե համայնքի բոսնիական նախապատերազմյան հատվածը հայտնի է՝ որպես Պալե Պրաչա, որը այժմ մտնում է Բոսնիա և Հերցեգովինայի Դաշնության կազմում։

## Բնակչություն
### 1971 թվական
Ընդամենը 16 119։

* Սերբեր - 11 230 (69,66 %)
* Մուսուլմաններ - 4508 (27,96 %)
* Խորվաթներ - 142 (0,88 %)
* Հարավսլավներ - 80 (0,49 %)
* Այլազգիներ - 159 (1,01 %)

### 1991 թվական
1991 թվականի մարդահամարի տվյալների համաձայն՝ Պալե համայնքում ապրել են 16 310 մարդ, որոնցից՝

* 11 269 սերբեր 
* 4356 մուսուլմաններ
* 394 հարավսլավներ
* 126 խորվաթներ
* 165 այլազգիներ

Պալե քաղաքում ապրել են 6797 մարդ, որոնցից՝

* 4 915 սերբեր
* 1 438 մուսուլմաններ
* 271 հարավսլավներ
* 88 խորվաթներ
* 85 այլազգիներ

### 2013 թվական
Ըստ 2013 թվականի մարդահամարի տվյալների՝ քաղաքի բնակչությունը կազմում է 13&nbsp;883 մարդ, իսկ համայնքի բնակչությունը՝ 22&nbsp;282 մարդ։

## Կրթություն
Քաղաքում գործում է Իստոչնո Սարաևոյի համալսարանի տնտեսական ֆակուլտետը։

## Ծանոթագրություններ

## Արտաքին հղումներ
* Պալե քաղաքի պաշտոնական կայքէջը

Կատեգորիա:Բոսնիա և Հերցեգովինայի քաղաքներ
Տրեբինե

**Տրեբինե** (, , ), քաղաք Բոսնիա և Հերցեգովինայի Սերբական Հանրապետություն վարչական կազմավորման ծայր հարավում, համանուն համայնքի վարչական կենտրոնը։

Քաղաքը տեղակայված է Տրեբիշնիցե գետի վրա՝ Հերցեգովինայի հարավ-արևելքում, 24 կմ հեռավորության վրա Դուբրովնիկ քաղաքից։

Քաղաքի պատմությունը ծագում է հին աշխարհից։ «Տրեբինե» անվանումը ծագում է անտիկ «Տրավունիա» բառից։ Այդպես հին ժամանակներում կոչվել է Ադրիատիկ ծովի ափին Կոտոր քաղաքից մինչև Դուբրովնիկ քաղաքը ընկած տարածությունը՝ ներառելով ներկայիս քաղաքը և նրան շրջապատող լեռները։ Անվանումը ծագում է սլավոնական *տերբինի* բառից։

Տրեբինեն կարելի է անվանել երեք կրոնների քաղաք։ Այստեղ տեղակայված են մեծ քանակի ուղղափառ եկեղեցիներ։ Նաև կարելի է նշել, որ քաղաքի կենտրոնում գտնվում է Աստվածածնու ծննդյան տաճարը։

## Կլիմա
Տրեբինեն Բալկանների ամենաարևոտ քաղաքներից մեկն է։ Գերակշռում է միջերկրածովյան կլիման։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 25 589 մարդ, իսկ համայնքի բնակչությունը՝ 31 433 մարդ։

thumb|240px|left|Տրեբիշնիցա գետը
Ըստ 1991 թվականի մարդահամարի տվյալների՝ քաղաքում ապրել են 21 870 մարդ, որոնիցից 68,19%` սերբեր, 19,33 %՝ բոսնիակներ, 6,72 %՝ հարավսլավներ, 1,58 %` խորվաթներ։

## Սպորտ
Տրեբինեում տեղավորված է «Լեոտար» ֆուտբոլային ակումբը, որը հանդես է գալիս Բոսնիա և Հերցեգովինայի Պրեմիեր Լիգայում։

## Ծանոթագրություններ

## Արտաքին հղումներ
* Լույսի շուրջ // Մեկ սիրտը երեքի համար

Կատեգորիա:2012 թվականին հիմնադրված բնակավայրեր
Կատեգորիա:Բոսնիա և Հերցեգովինայի քաղաքներ
Ջոն Սլեթերի

**Ջոն Սլեթերի** (, ), ամերիկացի դերասան և ռեժիսոր։ Հայտնի է «Խելագարներ» հեռուստասերիալով, որտեղ մարմնավորել է Ռոդջեռ Ստեռլինգի դերը։

## Կենսագրություն
Սլեթերին ծնվել է Բոստնում, Մասսաչուսետս նահանգում։ Նա ծնվել է իռլանդական ընտանիքում, որը բաղկացած էր 6 երեխայից։ Սլեթերին ավելի հայտնի է համարվում  «Խելագարներ» հեռուստասերիալով, որում նա նկարահանվել է 2007 թվականից մինչև 2015 թվականը։ Այս նախագծի համար նա նոմինացվել է «Էմմի» մրցանակին 3 տարի անընդմեջ՝ «Երկրորդ պլանի լավագույն դերասան» անվանակարգում։

Նա նաև հայտնի է «Հուսահատ տնտեսուհիները», «Ուիլլ և Գրեյս», «Ջեկ և Բոբբի» հեռուստասերիալներում։

2003 թվականին նա խաղացել է Ջուլիա Ռոբերտսի սիրեցյալի դերը «Մոնա Լիզայի ժպիտը» ֆիլմում։ Նա տարբեր տարիների ընթացքում նկարահանվել է նաև «Քաղաքապետարան», «Քնածները»,«Մեր հայրերի դրոշները», «Չառլի Ուիլսոնի պատերազմը», «Կեղտոտ պարեր 2։ Հավանային գիշերներ», «Երկաթե մարդը 2» ֆիլմերում։

Վերջերս նա նաև հայտնվեց որպես «30 ցնցումներ» սիթքոմում հրավիրված աստղ։ «Dishonored» խաղում նա ձայնավերեց ծովակալ Հևլոկին։ 2011 թվականին խաղացել է «Փոփոխական իրականություն» ֆիլմում։

2014 թվականին զբաղվել է ռեժիսուրայով՝ նկարահանելով «Աստծո գրպանը» սև տրագիկոմեդիա, որի վերջին դերերից մեկը կատարել է Սլեթերիի ընկեր Ֆիլիպ Հոֆմանը։

## Անձնական կյանք
1998 թվականին Կաուայի կղզու վրա նա ամուսնացել է դերասանուհի Թալիյա Բոլսամի հետ։ Զույգը ունի մեկ զավակ ում անունը Հարրի է։ Սլեթերին զբաղվում է սերֆինգով։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Մելոդիֆեստիվալեն 2018

**Մելոդիֆեստիվալեն 2018**, շվեդական ամենամյա մրցույթ, որը 2018 թվականին տեղի է ունեցել 58-րդ անգամ։ Ինչպես նախորդ տարիներին, այս տարի ևս մրցույթի հաղթողը պետք է Շվեդիան ներկայացներ Եվրատեսիլ երգի մրցույթում, որը տեղի ունեցավ 2018 թվականին Լիսաբոնում։ Մրցույթը կազմակերպում է SVT հեռուստաընկերությունը։ Մելոդիֆեստիվալեն 2018-ը հաղթեց Բենջամին Ինգրոսոն՝ *«Dance You Off »*երգով:Եվրատեսիլ 2018-ում նա գրավեց 7-րդ հորիզոնականը։

## Ձևաչափ
Մրցույթն անցկացվել է Շվեդիայի տարբեր քաղաքներում՝ ինչպես նախորդ տարիներին։ Փառատոնին մասնակցում էին 28 արտիստներ։ Յուրաքանչյուր կիսաեզրափակիչում հանդես է գալիս 7 մասնակից, որոնցից լավագույն երկուսը անցնում են եզրափակիչ, երրորդ և չորրորդ տեղերը զբաղեցրած մասնակիցներին երկրորդ հնարավորություն է տրվում։ Վերջում 12 մասնակից պայքարում է հաղթանակի և Եվրատեսիլին մասնակցելու համար։

### Կանոնների փոփոխություններ
2018 թվականի հունվարի 23-ին փոխվել է միջազգային ժյուրիի քվեարկության կանոնները։ Նախկինում ժյուրին տալիս էր 1, 2, 4, 6, 8, 10 և 12 միավորներ։ Նոր համակարգը ներառում է Եվրատեսիլի քվեարկության մեթոդը։ Այժմ ժյուրին տալիս է 1, 2, 3, 4, 5, 6, 7, 8, 10 և 12 միավոր:Բացի ժյուրիից, քվեարկում են նաև հեռուստադիտողները՝ SMS-ի, զանգերի և Melodifestivalen հավելվածի միջոցով։

### Երգի ընտրություն
* Դիմումների թվից ընտրվում է 14 երգ
* SVT-ի հրավերով ընտրվում է 13 երգ
* Մրցույթին կարող է մասնակցել *«P4 Nästa»*-ի հաղթողը։

### Հաղորդավար
մինի|Դևիդ Լինդգեն Մելոդիֆեստիվալեն 2018-ի հաղորդավարը
Մրցույթի մամուլի ասուլիսում ներկայացրեցին Մելոդիֆեստիվալեն 2018-ի հաղորդավարին Դևիդ Լինդգրենին։ Դևիդ Լինդգրենն առաջին անգամ մասնակցել է 2012 թվականի մրցույթին՝ «*Shout It Out»* երգով, որտեղ եզրափակչում զբաղեցրել է չորրորդ տեղը։ Մեկ տարի անց նա վերադարձավ «*Skyline»* երգով՝ զբաղեցնելով 8-րդ տեղը և բոլորովին վերջերս մասնակցեց 2016 թվականին, որտեղ «*We are Your Tomorrow»* երգով զբաղեցրեց 11-րդ տեղը։

### Շոու
2017 թվականի սեպտեմբերի 26-ին Շվեդիայի ազգային հեռարձակող SVT-ն պաշտոնապես հաստատեց Մելոդիֆեստիվալեն  2018 ամենամյա երաժշտական փառատոնի անցկացման ամսաթիվն ու վայրը։

Մելոդիֆեստիվալեն 2018-ի 6 շոուները (4 կիսաեզրափակիչ, երկրորդ հնարավորություն և եզրափակիչ) տեղի կունենա Շվեդիայի 6 տարբեր քաղաքներում 2018 թվականի փետրվարի 3-ից մարտի 10-ն ընկած ժամանակահատվածում։

## Մասնակից երգեր
Մրցութային հայտերի ընդունման վերջնաժամկետը 2018 թվականի սեպտեմբերի 18-ն էր, ներկայացվել էր 2 771 երգ։ Նոյեմբերի 28-ին տեղի ունեցավ մամուլի ասուլիս, որտեղ ներկայացվեցին մրցույթի մասնակիցները։ 

## Կիսաեզրափակիչ
### Առաջին կիսաեզրափակիչ

### Երկրորդ կիսաեզրափակիչ

### Երրորդ կիսաեզրափակիչ

### Չորրորդ կիսաեզրափակիչ

## Երկրորդ հնարավորություն

## Եզրափակիչ

## Ծանոթագրություններ

Կատեգորիա:Շվեդիան Եվրատեսիլ երգի մրցույթում
Լեդի Աբդի

**Լեդի Աբդի** (, ) , ամերիկացի և ֆրանսիացի դերասանուհի, 1930-ական թվականների մոդել։

Ռուս նկարիչ Նիկոլայ Գեի ժառանգը, Ալեքսեյ Տոլստոյի մուսան։

Առաջին ամուսինը՝ հոլանդացի բիզնեսմեն Հերիտ Յոնգեյանսն էր, որը Պետերբուրգում Հոլանդիայի հյուպատոսն էր։ 1917 թվականի մայիսի 16-ին Հոլանդիայում ծնվել է նրա որդին՝ դերասան Ջորջ Գեյնսը, որն առավել հայտնի է «Ոստիկանության ակադեմիա» ֆիլմում պարետ Լասարեդի դերով։

Ֆրանսիայում առաջին անգամ եղել է 1921 թվականին։

1923 թվականի հունիսի 23-ից մինչև 1928 թվականը ամուսնացած է եղել հինգերորդ բարոնետի՝ կոլեկցիոներ սըր Ռոբերտ Հենրի Էդվարդ Աբդիի հետ (Sir Robert Henry Edward Abdy, 5th Baronet, 1896-1976):

Աշխատել է որպես մոդել Փարիզում Paul Poiret և Chanel ընկերություների հետ։ Երկրորդ համաշխարհային պատերազմի ժամանակ ձերբակալվել է լրտեսության կասկածանքով։

Նկարահանվել է «Իռլանդական սրտեր» ֆիլմում (1934), մասնակցել է «Էդիպ արքա» ներկայացմանը (1936)։ Լեդի Աբդիի լուսանկարները, որոնք լուսանկարել է Գեորգի Գոյնինգեն-Գյունեն, տպագրվել են Vogue ամսագրում։

## Ծանոթագրություններ

## Արտաքին հղումներ
* 
* Русская эмиграция. Загадочная леди Абди 
* Россия, которую мы потеряли…
* 7 великих русских топ-моделей прошлого. Ия Ге (леди Абди) 
* Н. Н. Ге — А. Н. Толстой — Аэлита, Зоя
* Елена Толстая. Ключи счастья. Алексей Толстой и литературный Петербург. (Продолжение II).
* Ия Ге, Леди Абди / Игорь Оболенский, Русский след Коко Шанель, Litres, 2015 ISBN 978-5-457-75975-6
* Property Formerly from the Estate of Iya, Lady Abdy  / Sothbeys

Կատեգորիա:Ֆրանսիացի մոդելներ
Կատեգորիա:Ամերիկացի մոդելներ
Կատեգորիա:Ֆրանսիացի դերասանուհիներ
Մարքիզուհի Սանտա Կրուսի դիմանկարը (Գոյա)

**«Մարքիզուհի Սանտա Կրուսի դիմանկարը»** (), իսպանացի նկարիչ Ֆրանցիսկո Գոյայի նկարը՝ ստեղծված 1805 թվականին։ Այժմ գտնվում է Մադրիդի Պրադո թանգարանում։

## Պատմություն
Նկարում պատկերված Խոակինա Թելես-Խիրոնը (Joaquina Téllez-Girón) եղել է Օսունայի դուքսի դուստրը և ամուսնացած է եղել Խոսե Սիլվա-Բասանի (Jose Silva-Bazán) հետ, որը 1802 թվականին ժառանգել է մարքիզ Սանտա Կրուս տիտղոսը, իսկ ավելի ուշ դարձել է Պրադոյի առաջին տնօրենը։ Խոակինա Թելես-Խիրոնը եղել է իր ժամանակների Իսպանիայի ամենահարգված կանանցից մեկը, ծանոթ է եղել բազմաթիվ գրողների և պոետների հետ։ 1788 թվականին Գոյան «Դուքս Օսունայի ընտանիքը» նկարում պատկերել է նրան, երբ նա դեռ աղջնակ էր. այս նկարը ևս գտնվում է Պրադո թանգարանում։ 1805 թվականին արված դիմանկարում Գոյան մարքիզուհուն պատկերել է քնարական պոեզիայի մուսա Էվտերպայի դերում՝ բազմոցին պառկած և քնարը ձախ ձեռքում։ Այսօրինակ կերպարի ընտրությունը պայմանավորված էր մարքիզուհու՝ պոեզիայի նկատմամբ ունեցած բուռն սիրով։

Երկար տարիներ դիմանկարը գտնվել է մասնավոր հավաքածուում՝ Բիլբաոյում։ Հավաքածուի տերը ֆինանսական դժվարությունների և ժառանգության հետ կապված խնդիրների պատճառով 1980-ական թվականների սկզբին ստիպված է եղել վաճառել նկարը, և այն, ձեռքից ձեռք անցնելով, հայտնվել է լորդ Ուիմբորնի (Wimborne) հավաքածուում, իսկ 1986 թվականին Ուիմբորնը ցանկացել է այն վաճառել լոնդոնյան աճուրդում։ Միջազգային դատարան հայց ներկայացնելուց  և մոտավորապես 6 մլն դոլար վճարելուց հետո իսպանական կառավարությանը հաջողվել է կանխել աճուրդը և ձեռք բերել «Մարքիզուհի Սանտա Կրուսի դիմանկարը», որը ցուցադրվում է Պրադո թանգարանում։

## Ոճ
«Մարքիզուհի Սանտա Կրուսի» դիմանկարը Գոյայի այն նկարներից է, որում զգալի է կլասիցիզմի և, առաջին հերթին, այնպիսի ժամանակակիցների ազդեցությունը, որպիսիք են Դավիդը («Տիկին Ռեկամյեի դիմանկարը») և Կանովան («Պաոլինա Բոնապարտեի դիմանկարը Վեներայի կերպարով»), վարպետներ Գվերչինոն («Դիդոնայի մահը») և Ռեմբրանդը («Դանայա»)։

Դիմանկարում մարքիզուհու դիրքը հիշեցնում է առավել վաղ շրջանի «Մերկ մախան» ստեղծագործությունը, սակայն այս պարագայում Գոյան հետևում է գեղանկարչության ավանդական կանոններին և կոմպոզիցիան համալրում է առասպելական սյուժեներ հիշեցնող բազում դետալներով։ Այդ ամենի մեջ կարելի է նշել տերևները և խաղողի ողկույզները (հմմտ. «Բաքոս» Կարավաջո) կամ Էվտերպային պատկանող քնարը (հմմտ. «Պառնաս» Ռաֆայել)։ Այս ամենը դասական դպրոցի տարրեր են, որոնցից Գոյան հեռացել է աստիճանաբար։

Քնարի դեկորում գործածվել է նաև ազգային դեկորատիվ տարր. ռեզոնատորային բացվածքն արվել է լաուբուրայի տեսքով, որը հայտնի «բասկյան խաչ» անվանումով։

## Ծանոթագրություններ

## Գրականություն
* Pierre Gassier, *Goya*, 1989, Roma, New Compton
* A. E. Pérez Sánchez, *Goya*, Milano, 1990
* F. Calvo Serraler, *Goya*, Milano, 1996
* Renato Barilli, *L’alba del contemporaneo: l’arte europea da Füssli a Delacroix*, 1996, Feltrinelli
* Janis Tomlinson, *Goya*, 2002, Phaidon
* R. M. e R. Hagen, *Francisco Goya*, 2003, Roma, Editoriale L’Espresso
* R. Maffeis (a cura di), *Goya — La vita e l’arte — I capolavori*, 2003, Milano, Rizzoli
* Giuliano Serafini, *Francisco Goya*, 2004, Giunti

Կատեգորիա:Կանանց դիմապատկերներ
Կատեգորիա:1805 նկարներ
Կատեգորիա:Ֆրանցիսկո Գոյայի նկարներ
Կատեգորիա:Պրադո թանգարանի նկարներ
Անաբելը վերադառնում է տուն

**«Աննաբելլը վերադառնում է տուն»** (), ռեժիսոր Հարի Դոբերմանի սարսափ ֆիլմը։ ԱՄՆ-ում ֆիլմը թողարկվել է 2019 թվականի հունիսի 26-ին։ «Աննաբելլ» և «Աննաբելլի անեծքը։ Չարի ծնունդը» ֆիլմերի շարունակությունը։ Այն պատմում է տիկնիկի մասին առեղծվածային մի պատմություն։
Ֆիլմը ստացել է տարբեր արձագանքներ քննադատների կողմից։

## Սյուժե
Հետագա կործանումներից Անաբելին հետ պահելու համար՝ դիվաբան Էդն ու Լորեյնը, ստանալով քահանայի օրհնությունը, կողպում են դիվահար տիկնիկին իրենց տան արտեֆակտների փակ սենյակում։ Սակայն սարսափազդու գիշեր է սպասվում տան բնակիչներին, երբ Անաբելը արթնացնում է սենյակի չար ոգիներին և դևերին՝ նրանց նոր թիրախը դարձնելով Ուորենների տասնամյա դուստր Ջուդիին և նրա ընկերներին։

## Դերերում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Դրամա ֆիլմեր
Կատեգորիա:Թրիլեր ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Սարսափ ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Ֆիլմեր դևերի մասին
Կատեգորիա:Ֆիլմեր ուրվականների մասին
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Կատեգորիա:Ֆիլմեր, որոնց գործողությունները տեղի են ունենում 1971 թվականին
Կատեգորիա:Ֆիլմեր, որոնց գործողությունները տեղի են ունենում 1972 թվականին
Վիշեգրադ

**Վիշեգրադ** (, , ), քաղաք Բոսնիա և Հերցեգովինայի Սերբական Հանրապետություն վարչական կազմավորման արևելյան հատվածում։ Համանուն համայնքի վարչական կենտրոնը։ Այն տեղակայված է Դրինա գետի վրա։ Քաղաքից ոչ հեռու գտնվում է Վարդա լեռը։ Անվանումը ծագում է նախասլավոնական *vyše gordъ* բառից, որը թարգմանաբար նշանակում է ամրոց, որը տեղակայված է գետի վրա։

Ըստ 2013 թվականի մարդահամարի տվյալների՝ քաղաքի բնակչությունը կազմում է 5 869 մարդ, իսկ համայնքի բնակչությունը՝ 11 774 մարդ, իսկ 1991 թվականի տվյալներով քաղաքի բնակչությունը կազմել է 21 199 մարդ։

## Կլիմա
Վիշագրադում գերակշռում է բարեխառն մայրցամաքային կլիման։ Ամռան միջին ջերմաստիճանը կազմում է +19.1&nbsp;°C, իսկ ձմռան միջին ջերմաստիճանը՝ −1.3&nbsp;°C։ Միջին տարեկան ջերմաստիճանը կազմում է +9.5&nbsp;°C։

## Բնակչություն

1991 թվականի մարդահամարի տվյալների համաձայն՝ Վիշեգրադ համայնքում ապրել է 21199 մարդ, որոնցից՝

* սերբեր - 6743 (31.8 %);
* բոսնիակներ - 13471 (63.54 %);
* հարավսլավներ - 319 (1.5 %);
* խորվաթներ - 32 (0.15 %);
* այլազգիներ - 634 (3.37 %)։

1992-1995 թվականների Բոսնիական պատերազմից հետո բնակչության թիվը և Վիշեգրադ համայնքի էթնիկ կազմը զգալի փոփոխվել է։ Համայնքի բնակչության քանակը նվազել է երկու անգամ։ Սերբերը սկսել են կազմել բնակչության մեծամասնությունը, իսկ մուսուլմանները քանակը փոքրացել է մի քանի անգամ։

213 թվականի մարդահամարի տվյալների համաձայն՝ Վիշեգրադ համայնքում ապրել են 10668 մարդ, որոնցից՝

* սերբեր - 9338 (87.53 %);
* բոսնիակներ - 1043 (9.77 %);
* խորվաթներ - 33 (0.3 %);
* այլազգիներ - 54 (1.5 %);
* ազգը նշված չէ - 200 (1.87 %).

## Մշակույթ
thumb|left|Դրինա գետի կամուրջը Վիշեգրադում
Քաղաքը գրավում է շատ զբոսաշրջիկների։ Այն հայտնի է Դրինայի իր կամրջով, որը կառուցել է Մեհմեդ փաշան 1571 թվականին։ Կամուրջը ընգրկված է ՅՈՒՆԵՍԿՈ-ի համաշխարհային ժառանգության ցանկում։

## Սպորտ
Քաղաքի սպորտային ակումբները՝
Ֆուտբոլ - «Դրինա»,
Բասկետբոլ - «Վարդա»,
Վոլեյբոլ - «Հիդրոելեկտրանե նա Դրինի»։

## Ծանոթագրություններ

## Արտաքին հղումներ
* Վիշեգրադի համայնքային ընտրություններ

Կատեգորիա:1407 թվականին հիմնադրված բնակավայրեր
Կատեգորիա:Բոսնիա և Հերցեգովինայի քաղաքներ
Գրեննի Սմիթ

**Գրեննի Սմիթ** (), խնձորի հայտնի տեսակ, որը ստեղծվել է 1868 թվականին Ավստրալիայում։ Անվանումը թարգմանվում է որպես «տատիկ Սմիթ»։ Անվանակոչվել է ի պատիվ Աննա Մարիա Սմիթի (, ծնվել է 1799 թվականին, մահացել է 1870 թվականի մարտի 9-ին)։

## Մշակման պատմություն
Ըստ Լեգենդներից մեկի՝ այս տեսակի խնձորները ստացել է Ավստրալիայում բնակվող Աննա Մարիա Սմիթ անունով մի ծեր կին։ Հետաքրքրվելով սելեկցիայով, նա խաչասերել է Ֆրանսիայից բերված խնձորի տեսակն ու տեղական ավստրալիական խնձորը։

Այլ աղբյուրների տեղեկություններով՝ այս տեսակի ծառն առաջացել է 1868 թվականին՝ պատահականորեն կատարված փոշոտումից։ Խնձորի տեսակները տարբերվում էին բարձր արտադրական հատկանիշներով։ Մուտացիան կրկնել չի հաջողվել, քանի որ «Գրեննի Սմիթ»-ը բազմանում է միայն վեգետատիվ ճանապարհով։

Սկզբում տեսակը նվաճեց Նոր Զելանդիա, իսկ 1930 թվականին հասավ մինչև Մեծ Բրիտանիա։

Ներկայում այն ընդգրկված է ԱՄՆ-ում ամենաշատ աճեցվող և վաճառվող տեսակների տասնյակում և հանդես է գալիս որպես աշխարհի ամենահայտնի խնձորի տեսակներից մեկը։

## Բնութագիր
Պտուղները մեծ են, կշռում են 300 գրամ, ջերմության անբավարարության դեպքում միջին, կլորացված, օվալաձև կամ հատված - կոնաձև, կանաչ կամ կանաչադեղնավուն գույնի, արևոտ կողմում ՝ կարմիր-շագանակագույն արևայրուքով։ Միջուկը կանաչասպիտակավուն է և հյութեղ։

Ունի բնութագրական թթվաքաղցր համ, համեմատաբար քիչ շաքար, գրեթե անհոտ է, անհաս պտուղներն անհամ են։ Շատ է օգտագործվում կարկանդակներ պատրաստելու և աղցանների համար, քանի որ այն կտրատելուց հետո երկար ժամանակ չեն սևանում։

## Մշակույթում
Apple Records ընկերությունը, որտեղ է ձայնագրվել The Beatles խումբը, որպես լոգո օգտագործել է «Granny Smith» տեսակի խնձորները։

Տատիկ Սմիթը () «Ընկերությունը հրաշալի է» () մուլտֆիլմում հանդես է գալիս որպես պոնի ֆերմեր, որն աճեցնում է խնձորներ։ Մուլտֆիլմում նա Էփլջեքի (), Էփլ Բլումի () և Մեծ Մաքիի () տատիկն է։

## Ծանոթագրություններ

Կատեգորիա:Այգեգործություն
Հիթքոութ Ուիլյամս

**Հիթքոութ Ուիլյամս** (, ), անգլիացի գրող, դերասան, դրամատուրգ, քաղաքական ակտիվիստ։

## Կենսագրություն
Ծնվել է 1941 թվականին փաստաբանի ընտանիքում։ Ավարտել է Իթըն քոլեջը, անունը հոր պատվին փոխել է Հիթքոութ։

Առաջին գիրքը («Զեկուցողներ») հրատարակել է 1964 թվականին։ 10 տարի անց այն ադապտացրել է թատերական ներկայացման համար։ Նրա անդրանիկ պիեսը *AC/DC* (1970), որն առաջին անգամ բեմադրվել Է Թագավորական արքունի թատրոնում, հանդիսանում է զարգացող պատժիչ հոգեբուժության քննադատությունը, իր մեջ ներառում է միայն 1960-ական թվականների այլընտրանքային հասարակության քողարկված նուրբ քննադատությունը։

Ուիլյամսը քաղաքական և սոցիալական թեմաներով բանաստեղծություններ է գրել։ Բրիտանացի պատմաբան և գրող Ֆիլիպ Հոարի կարծիքով՝ Ուիլյամսի «Falling for the Dolphin and Whale Nation» բանաստեղծությունը դարձել է «Կետորսության միջազգային արգելքի օգտին ամենահզոր փաստարկը»։ Հիտքոութը հորինել է «փաստավավերագրական բանաստեղծությունների» իր ժանրը։ 1979 թվականին երգչուհի Մարիաննա Ֆեյթֆուլի *«Broken English*» ալբոմի *Why Do Do It?* երգի բառերը հեղինակել է Ուիլյամսը։ 1994 թվականին Ջուլիան Քոուպը թողարկել է *Autogeddon* ալբոմը՝ ոգեշնչված Հիթքոութ Ուիլյամսի համանուն բանաստեղծությամբ։

Բացի դրամատուրգ և սցենարիստ լինելուց Ուիլյամսը նկարահանվել է մի քանի հայտնի անկախ և հոլիվուդյան ֆիլմերում՝ ներառյալ «Փոթորիկ», «Ամպրոպային երկուշաբթի», «Օռլանդո», «Բրաունինգի տարբերակը», «Ալիսան հրաշքների աշխարհում», «Հիմնական բնազդ 2», «Էմբերի քաղաքը։ 1993 թվականին *Every Time I Cross the Tamara I Get into Trouble* ֆիլմում Ալ Պաչինոն կատարել է Հիթքոութ Ուիլյամսի երկրպագուի դերը։

## Անձնական կյանք
Ուիլյամսը ապրել է Օքսֆորդում իր վաղեմի գործընկեր, պատմաբան Դիանա Սթարի հետ։ Նրանք ունեն երկու դուստր։ Նախորդ ամուսնությունից Ուիլյամսն ունի որդի՝ Չարլին՝ Փոլի Սեմսոնի հետ արտաամուսնական կապից ծնված։

1994 թվականին Սամսոնի ամուսինն է դարձել երաժիշտ Դեյվիդ Գիլմորը, որը դարձել է Չարլի խորթ հայրը։

## Մահ
Ուիլյամս Հիթքոութը մահացել է 2017 թվականի հուլիսի 1-ին Օքսֆորդում, 75 տարեկան հասակում կարճատև հիվանդությունից հետո։

## Ծանոթագրություններ

## Արտաքին հղումներ
* List of stage works on doollee.com — The Playwrights' Database
* 
* Film appearances; list of writings
* Mini-profile, ''The Independent'', 15 August 1995
* Comedian John Dowie on directing ''Whale Nation''
* The Australian stage version of ''Autogeddon''
* Webpage on Pacino’s version of ''The Local Stigmatic''
* Pacino speaks at length about ''The Local Stigmatic'' 
*  ''Zanzibar Cats'', performed by Roy Hutchins (2011)
* Interview with Heathcote Williams in Herald Scotland, August 2011
* WILLIAMS: Sacred Elephant — NA209712 clip read by Heathcote Williams
* YouTube — «Tell me all the swear words you know» Williams in movie *Wish You Were Here*

Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի դերասաններ
Կատեգորիա:Անգլիացի դրամատուրգներ
Կատեգորիա:Անգլիացի սցենարիստներ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի քանդակագործներ
Կատեգորիա:Աուդիոգիրք կարդացողներ
Կատեգորիա:Բանաստեղծներ այբբենական կարգով
Կատեգորիա:Բրիտանացի բանաստեղծներ
Կատեգորիա:Բրիտանացի դերասաններ
Կատեգորիա:Բրիտանացի դրամատուրգներ
Գեջեթի

**Գեջեթի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։

## Դիրք
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Սենակից հեռու է 15 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 878 մարդ։

## Ծանոթագրություններ

Կատեգորիա:Սենակի շրջան
Կատեգորիա:Վրաստանի գյուղեր
Նովի Գրադ

thumb|Երկաթուղային կայարան
**Նովի Գրադ** (, , ), քաղաք Բոսնիա և Հերցեգովինայի հյուսիսային հատվածում։ Համարվում է համանուն համայնքի վարչական կենտրոնը։ Մտնում է Սերբական Հանրապետության Պրիեդոր շրջանի կազմում։ Քաղաքը տեղակայված է Ունա գետի վրա՝ Խորվաթիայի հետ սահմանին։ Քաղաքում գործում են փոստ, հիվանդանոց, տարրական և միջնակարգ դպրոցներ, խանութներ, մշակութային կենտրոններ և այլն։

## Անվանում
Մինչև բոսնիական պատերազմը քաղաքը կոչվել է **Բոսանսկի Նովի**։ Պատերազմից հետո Սերբական Հանրապետության կառավարության կողմից քաղաքը անվանափոխվել է **Նովի Գրադ**, կամ ուղղակի **Նովի**, որը սակայն հետագայում ժամանակավորապես չեղարկվել է Բոսնիա և Հերցեգովինայի դատարանի կողմից և հաստատվել է **Նովի Գրադ** անվանումը։

## Աշխարհագրություն
Նովի Գրադ համայնքը տեղակայված է Բոսնիա և Հերցեգովինայի հյուսիսարևմտյան հատվածում՝ Սանա և Ունա գետերի միջև։ Զբաղեցնում է 470 կմ² մակերես։ Այստեղ գերակշռում է բարեխառն մայրցամաքային կլիման։

## Պատմություն
Նովի Գրադ քաղաքը առաջին անգամ հիշատակվել է 1280 թվականին՝ հռոմեական *Castrum Novum* անվանման ներքո, որը թարգմանաբար նշանակում է «նոր քաղաք»։ 1895 թվականին Ավստրո-Հունգարական կառավարիչները քաղաքը անվանափոխել են Բոսանսկի Նովի։ Ունա և Սանա գետերի վրա եղել են փայտե կամուրջներ։ Բնիկները զգուշանում էին գարնանային և աշնանային վարարաջրերից։ 1872 թվականին Բոսանսկի Նովին դարձել է Բոսնիական Կրաինայի առաջին համայնքը, որը ունեցել է երկաթուղային կայարան։ Կայարանը համայնքին առավելություն էր տալիս ուրիշների նկատմամբ։ Առաջին հիվանդանոցը այստեղ կառուցվել է մոտավորապես 1872 թվականին։

## Բնակչություն
### 1991 թվական

Քաղաք՝
* բոսնիացիներ - 6,831 (50,27 %);
* սերբեր - 5,121 (37,68 %);
* հարավսլավներ - 1,117 (8,22 %);
* խորվաթներ - 187 (1,37 %);
* այլազգիներ - 332 (2,46 %).
:ընդամենը։ 13,588 մարդ

### 2006 թվական
2006 թվականին համայնքի բնակչության մեծամասնությունը կազմում էին էթնիկ սերբերը։

### 2013 թվական
Ըստ 2013 թվականի մարդահամարի տվյալների՝ քաղաքի բնակչությունը կազմում է 11&nbsp;063 մարդ, իսկ համայնքի բնակչությունը՝ 28&nbsp;799 համայնք։

## Ծանոթագրություններ

## Արտաքին հղումներ

Կատեգորիա:Բոսնիա և Հերցեգովինայի քաղաքներ